my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my my my my my my my my my my my my my my my my my my my my my my my my my my my my my my my my my my en my en my my my my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
Advertisement
နိုင်ငံတကာအထူးဆောင်းပါး
ရေနံ၊ ရွှေဈေးနဲ့ ဒေါ်လာဈေးနှုန်း မတည်ငြိမ်မှုဂယက်
ရေနံ၊ ရွှေဈေးနဲ့ ဒေါ်လာဈေးနှုန်း မတည်ငြိမ်မှုဂယက်
Written by  Super User
Friday, February 19 2016 00:00
Rate this item
ကမ္ဘာ့စီးပွားရေးအတွက် ဒေါ်လာဈေး၊ ရွှေဈေးနဲ့ ရေနံဈေးနှုန်းအပြောင်းအလဲတွေက
ဈေးကွက်ကို ကမောက်ကမဖြစ်စေသလို ပြည်တွင်းက နိုင်ငံခြားသုံးငွေလဲလှယ်နှုန်း
ထားတွေ၊ စက်သုံးဆီဈေးနဲ့ ရွှေဈေးနှုန်းအတက်အကျတွေကလည်း
ပြည်တွင်းစီးပွားရေးအခြေအနေကို အပြောင်းအလဲဖြစ်ပေါ်စေပါတယ်
အခုရက်ပိုင်းအတွင်း ပြည်တွင်းဈေးကွက် ထဲမှာတော့ ဒေါ်လာဈေးနှုန်းတွေ ပြန်လည် ကျဆင်းလာပါတယ်။ ပြီးခဲ့တဲ့နှစ်ကုန်ပိုင်းအတွင်း မှာအမေရိကန်ဒေါ်လာတစ်ဒေါ်လာကို ၁၃ဝရ ကျပ်အထိ မြင့်တက်ခဲ့ပေမယ့် အခု ၂၀၁၆ ခုနှစ် ဖေဖော်ဝါရီလလယ်ပိုင်းက စတင်ပြီးတော့ ကန်တစ်ဒေါ်လာကို ကျပ် ၁၂၃၄ ကျပ်အထိ ကျဆင်းခဲ့ပါတယ်။
မကြာသေးခင်က ပြည်တွင်းနိုင်ငံခြားသုံး ငွေလဲလှယ်နှုန်း ကန်တစ်ဒေါ်လာကို ကျပ် ၁၃ဝဝကျော်အထိ မြင့်တက်နေချိန်မှာ ပြည် တွင်းရွှေဈေးနှုန်းက ကျပ်ရှစ်သိန်းကျော်အထိ မြင့်တက်ခဲ့ပါတယ်။ သို့ပေမယ့် လက်ရှိပြည်တွင်းနိုင်ငံခြားသုံးငွေလဲလှယ်နှုန်းကန် တစ် ဒေါ်လာကို ကျပ် ၁၂၃၀ ဝန်းကျင်မှာလည်း ပြည်တွင်းရွှေဈေးနှုန်းက ကျပ်ရှစ်သိန်းဝန်း ကျင်အထိကိုမြင့်တက်နေပါတယ်။ ဒေါ်လာ ဈေးနှင့် ရွှေဈေး အတက်အကျမညီတာကို တွေ့ရမှာဖြစ်ပါတယ်။
ကမ္ဘာ့ရေနံဈေးနှုန်းက ဆက်တိုက်ဆိုသ လိုကျဆင်းနေတာကြောင့် သူနဲ့ချိတ်ဆက် ထားတဲ့ဒေါ်လာဈေးပါလိုက်ပါကျဆင်းနေ ပေမယ့် ပြည်တွင်းရွှေဈေးနှုန်းတွေကတော့ ဆန့်ကျင်ဘက်အနေအထားတစ်ရပ်အဖြစ် ဈေးကွက်ထဲမှာ ဈေးနှုန်းတွေက မြင့်တက်နေ ပါတယ်။ အဲဒါက လက်ရှိ ပြည်တွင်းအနေ အထားပါ။
လက်ရှိမြန်မာ့ရွှေဈေးက ကမ္ဘာ့ရွှေဈေး အပေါ်မှီပြီးမှ ပြည်တွင်းရွှေဈေးနှုန်းကိုသတ် မှတ်တယ်လို့ဆိုပေမယ့် လက်ရှိမှာကမ္ဘာ့ရွှေဈေး သိသိသာသာမြင့်တက်လာတာကို မတွေ့ရပါ ဘူး။ ပြည်တွင်းမြန်မာ့ရွှေဈေးနှုန်းကတော့ ကျပ် ရှစ်သိန်းဝန်းကျင်အထိကို ရောက်ရှိနေပါ တယ်။ ဖေဖော်ဝါရီ ၁ရ ရက်နေ့မှာ မြန်မာ့ ရွှေဈေးနှုန်း အခေါက်တစ်ကျပ်သားကို ကျပ် ၇၉၈၀၀၀ အထိကိုမြင့်တက်ခဲ့ပါတယ်။ ပြီးခဲ့ တဲ့ရက်ပိုင်းတုန်းကဆိုရင်တော့ ကျပ်ရှစ်သိန်း ကျော်တဲ့အထိဖြစ်ခဲ့ပါတယ်။
အလားတူ အခုရက်ပိုင်း ပြင်ပဈေးကွက် အတွင်းမှာပဲ ပြည်တွင်းသုံးကျပ်ငွေတန်ဖိုးက ပြန်လည်မာလာပြီး နိုင်ငံခြားသုံးငွေလဲလှယ် ရောင်းဝယ်ရေးဈေးကွက်အတွင်းမှာ အရင် တုန်းကအမေရိကန် တစ်ဒေါ်လာလျှင် ၁၃၀၂ ကျပ်အထိမြင့်တက်ခဲ့ရာမှ အခု ဖေဖော်ဝါရီလ လယ်ပိုင်းမှာတော့ ၁၂၃၄ ကျပ်အထိကိုကျ ဆင်းခဲ့ပါတယ်။ မြန်မာနိုင်ငံတော်ဗဟိုဘဏ်ရဲ့ ရည်ညွှန်းနိုင်ငံခြားသုံးငွေလဲလှယ်နှုန်းထား တွေကလည်း ယခုနှစ်ဆန်းပိုင်း ဇန်နဝါရီ ၁ ရက်နေ့မှာ အမေရိကန်တစ်ဒေါ်လာကို ၁၃ဝရ ကျပ်အထိမြင့်တက်ခဲ့ပေမယ့် အခုရက်ပိုင်းမှာ တော့ ကျပ် ၁၂၃၀ ဝန်းကျင်လောက်အထိကျ ဆင်းခဲ့ပါတယ်။
ကမ္ဘာ့ဈေးကွက်ထဲမှာ ရေနံတစ်စည်ကို ဒေါ်လာ ၂၀ ဝန်းကျင်လောက်ရောက်ရှိနေ ချိန်၊ ကမ္ဘာ့ရွှေဈေးသိသိသာသာမြင့်တက်မှု မရှိတဲ့အချိန် ပြည်တွင်းမှာလည်း အမေရိကန် ဒေါ်လာ လဲလှယ်နှုန်းထားတွေနဲ့ ရွှေဈေးနှုန်း တွေကလည်း ကျသင့်ကျထိုက်သလောက်ကို ကျဆင်းဖို့လိုပါတယ်။ အလားတူ ကမ္ဘာ့ရေနံ ဈေးနှုန်းကျဆင်းနေတဲ့အတွက် ပြည်တွင်းစက် သုံးဆီလုပ်ငန်းရှင်တွေကတော့ စက်သုံးဆီဈေး နှုန်းတွေကို လျှော့ချရောင်းချဖို့ ညွှန်ကြားချက် တွေတော့ ထွက်လာပါတယ်။ စက်သုံးဆီဈေး နှုန်းတွေလည်း ဈေးကွက်ထဲမှာ အမှန်တကယ် ကို ဈေးနှုန်းတွေကျခဲ့ပါတယ်။ သို့ပေမယ့် ဒေါ်လာဈေးနှုန်းနဲ့ ရွှေဈေးနှုန်းတွေကတော့ ဖြစ်သင့်ဖြစ်ထိုက် ကျသင့်ကျထိုက်တဲ့နှုန်းထား အတိုင်းတော့ ကျဆင်းခဲ့တာမျိုးမရှိသေးပါဘူး။
ဒေါ်လာဈေးနှုန်း
ဒေါ်လာဈေးနှုန်း အတက်အကျကြောင့် တိုင်းပြည်စီးပွားရေးအတွက် အောင်မြင်ဖြစ် ထွန်းတဲ့နိုင်ငံတွေရှိသလို အကျိုးရလဒ်မ ကောင်းတဲ့နိုင်ငံတွေလည်း ကမ္ဘာပေါ်မှာရှိပါ တယ်။ ပုံမှန်အားဖြင့်တော့ နိုင်ငံတစ်နိုင်ငံက စီးပွားရေးဖွံ့ဖြိုးတိုးတက်လာပြီဆိုရင်တော့ အဲဒီနိုင်ငံသုံး ငွေကြေးကတော့ ခိုင်မာလာတတ် ပါတယ်။ ဥပမာအားဖြင့် တရုတ်နိုင်ငံရဲ့ စီး ပွားရေးအင်အားကြီးမားလာတဲ့အတွက် သူ့ နိုင်ငံရဲ့ ငွေကြေးဖြစ်တဲ့ ယွမ်တန်ဖိုးက မာ လာတဲ့သဘောပါပဲ။
ငွေကြေးမာလာတာနဲ့အတူ ဝယ်လိုအား လည်း လိုက်ပါမြင့်တက်လာပြီး ပြည်တွင်းစီး ပွားရေးအတွက် တိုးတက်မှုဖြစ်ပေါ်စေပါ တယ်။ အဲဒါကြောင့် ပြည်တွင်းရဲ့အဓိက စီး ပွားရေး ဒေါက်တိုင်ကြီးတွေ အားကောင်း လာပြီး စီးပွားရေးတိုးတက်မှုကိုဖြစ်ပါတယ်။
လက်ရှိအမေရိကန်ဒေါ်လာဆိုတာက လည်း အမေရိကန်နိုင်ငံရဲ့ တရားဝင်ငွေကြေးဖြစ် တဲ့အပြင် နိုင်ငံတကာသုံးငွေကြေးယူနစ်တစ် မျိုးလည်းဖြစ်ပါတယ်။ လက်ရှိ ကမ္ဘာပေါ်မှာ နိုင်ငံအချင်းချင်း ကုန်သွယ်မှုတွေပြုလုပ်တဲ့ အခါမှာလည်း အမေရိကန်ဒေါ်လာကိုပဲ အဓိ ကထားပြီး သုံးစွဲကြပါတယ်။ အဲဒီလိုပဲ နိုင်ငံ တကာရင်းနှီးမြှုပ်နှံမှုတွေ၊ နိုင်ငံတကာငွေပေး ငွေယူမှုတွေမှာလည်း ဒေါ်လာကိုပဲသုံးကြပါ တယ်။ အဲဒါကြောင့် ဒေါ်လာဈေး ကမောက် ကမဖြစ်ရင် ကုန်သွယ်ရေးတွေ ရင်းနှီးမြှုပ်နှံမှု တွေ ကမောက်ကမဖြစ်လာတတ်ပါတယ်။ အဲ ဒါကြောင့် ပြည်တွင်းမှာလည်း ဒေါ်လာဈေး နှုန်းကို တည်ငြိမ်ဖို့က အဓိကကျလှပါတယ်။
ဒေါ်လာဈေး ဘာကြောင့်မကျလဲ
၂၀၁၂ ခုနှစ်နောက်ပိုင်း အမေရိကန် အစိုးရရဲ့ စီးပွားရေး ပြန်လည်ထူထောင်ရေး မူဝါဒတွေကြောင့် အမေရိကန်ရဲ့ စီးပွားရေး နာလန်ပြန်လည်ထူထောင်လာသလို အမေရိ ကန်ဒေါ်လာတန်ဖိုးကလည်း အထိုက်အ လျောက်တော့ ပြန်လည်မြင့်တက်ခဲ့ပါတယ်။ အဓိကအားဖြင့်တော့ နိုင်ငံတကာလုပ်ငန်းရှင် အသိုင်းအဝိုင်းကတော့ အမေရိကန်ဒေါ်လာ အပေါ် ယုံကြည်မှုပိုမိုလာတဲ့အတွက် ဒေါ်လာ ဈေးတွေကလည်း အမြင့်ဈေးမှာရှိနေတာပါ။
အဲဒီလိုပဲ နိုင်ငံတွေရဲ့ အရန်နိုင်ငံခြား ရန်ပုံငွေထားရှိမှုအပိုင်းမှာလည်း အမေရိကန် ဒေါ်လာကိုပဲ အဓိကထားကြတဲ့အတွက် အမေ ရိကန်ဒေါ်လာဈေးနှုန်းက ခိုင်မာနေဆဲဖြစ်ပါ တယ်။ ကမ္ဘာ့ငွေကြေးလေ့လာသူတွေရဲ့အဆို အရတော့ အမေရိကန်ဒေါ်လာငွေကြေးအ တက်အကျကို ခန့်မှန်းကြတဲ့အချက်တွေက တော့ လက်ရှိ အမေရိကန်နိုင်ငံရဲ့ စီးပွားရေး၊ ကုန်သွယ်မှုနဲ့ ရင်းနှီးမြှုပ်နှံမှု အလားအလာ၊ အမေရိကန်ဘဏ်တွေရဲ့ အတိုးနှုန်း၊ အစိုးရရဲ့ ဘတ်ဂျက်၊ အိမ်ရာဈေးကွက်၊ အရင်းအနှီးဈေး ကွက်နဲ့ ရောင်းလိုအား ဝယ်လိုအားတွေကြောင့် အမေရိကန်ဒေါ်လာကို အတက် အကျဖြစ် စေတယ်လို့ဆိုပါတယ်။
အဲဒါတွေကြောင့် ပြည်တွင်းမှာလည်း လက်ရှိအနေအထားတွေအရ ဒေါ်လာဈေးတွေ ကျသင့်သလောက် မကျတာကလည်း မြန်မာ့ စီးပွားရေးအခြေအနေက အရင်တုန်းကလိုမျိုး မဟုတ်တော့ဘဲ ကမ္ဘာတစ်ဝန်းလုံးနဲ့ ပေါင်းစပ် လာတဲ့အတွက်ကြောင့် ကမ္ဘာ့စီးပွားရေးဖြစ် ပေါ်လာတဲ့အခြေအနေအတိုင်း ပြည်တွင်းမှာ လည်း ဖြစ်လာတာဖြစ်တဲ့အတွက် ဒေါ်လာဈေး က ကျသင့်ကျထိုက်တဲ့နှုန်းထားအတိုင်းမဖြစ် တာလို့ ပြည်တွင်းငွေကြေးဈေးကွက်သုံးသပ် သူတွေကဆိုပါတယ်။
ငွေကြေးဈေးကွက်ကျွမ်းကျင်သူ ဦးမျိုး လွင်ဦးက ''ပြီးခဲ့တဲ့ရက်ပိုင်းကတော့ တရုတ် နှစ်သစ်ကူးကြောင့် ကုန်သွယ်ရေးလုပ်ငန်းတ ချို့လည်းနားတယ်။ အဲဒါကြောင့် ဒေါ်လာဈေး ကကျတယ်။ အခုရက်ပိုင်းတော့ပြန်တက်တယ်။ ပြည်တွင်းမှာ ဒေါ်လာကို ဗဟိုဘဏ်ကနေပြီး လေလံစနစ်နဲ့လုပ်တယ်။ ဈေးက အတက် အကျ ရတယ်။ ပြီးခဲ့တဲ့နှစ်ကုန်ပိုင်းကဆိုရင် ကျပ် ၁၃၀၀ ကျော်အထိမြင့်ခဲ့သေးတယ်။ အခုရက်ပိုင်းတော့ ပြန်ကျတယ်။ အခုက ကြားကာလဖြစ်တဲ့အတွက် ဒေါ်လာဈေးကို လည်း ထိန်းထားတဲ့သဘောမျိုးပေါ့။ အစိုးရ သစ်တက်ပြီး စီးပွားရေးမူဝါဒတွေအလိုက် တော့ ဒေါ်လာဈေးက အပြောင်းအလဲတော့ ဖြစ်လာနိုင်တယ်။ တက်လာနိုင်သလို အခု လက်ရှိဈေးနှုန်းထက်လည်း ကျသွားတာမျိုး ဖြစ်လာနိုင်တယ်''လို့ ဆိုပါတယ်။
ဒေါ်လာဈေးတွေ ကျလာမယ်ဆိုရင်တော့ ပြည်ပနိုင်ငံတွေကနေ လက်ရှိတင်သွင်းနေရတဲ့ သွင်းကုန်တန်ဖိုးကျလာမယ်။ ဆိုလိုတာကတော့ ကားနဲ့ ကားအပိုပစ္စည်းတွေ၊ စက်သုံးဆီတွေ၊ ဆောက်လုပ်ရေးပစ္စည်းတွေကျလာမှာဖြစ်ပါ တယ်။ အဲဒီလိုဆောက်လုပ်ရေးပစ္စည်းတွေ ဈေး ကျတဲ့အတွက် အစိုးရက ဆောင်ရွက်နေတဲ့အ ခြေခံအဆောက်အအုံဖွံ့ဖြိုးတိုးတက်ရေးအ တွက် အထောက်အပံ့ဖြစ်စေမှာဖြစ်ပြီး စီးပွား ရေးအတွက်တော့ အလားအလာကောင်းလာ မှာဖြစ်ပါတယ်။
ရွှေဈေးနှုန်းတွေက
ဘာကြောင့်မကျသေးတာလဲ
ကမ္ဘာ့စီးပွားရေးကို အဓိကလှုပ်ခတ်စေတဲ့ ဈေးနှုန်းတွေကတော့ ဒေါ်လာဈေး၊ ရေနံဈေးနဲ့ ရွှေဈေးနှုန်းတို့ပဲဖြစ်ပါတယ်။ သူတို့ ဈေးနှုန်း တွေက တစ်ခုနဲ့တစ်ခု ချိတ်ဆက်မှုတွေရှိနေပါ တယ်။ ဆိုလိုတာက ရေနံဈေးတက်တဲ့အချိန် မှာ ဒေါ်လာဈေးကျတတ်သလို ကမ္ဘာ့ရွှေဈေးနှုန်း လည်းကျတတ်ပါတယ်။ လက်ရှိမြန်မာ့ရွှေဈေး နှုန်းက ကမ္ဘာ့ရွှေဈေးနှုန်းအပေါ်မူတည်ပြီး တော့ လုပ်ဆောင်နေရပါတယ်။ ကမ္ဘာ့ရွှေဈေး တက်ရင် မြန်မာ့ရွှေဈေးလည်းတက်ပါတယ်။
သို့ပေမယ့် လက်ရှိအခြေအနေမှာတော့ ကမ္ဘာ့ရွှေဈေးကသိသိသာသာမြင့်တက်မလာ ပေမယ့် မြန်မာ့ရွှေဈေးကတော့ အမြင့်ဈေး နှုန်းအထိရောက်ရှိနေပါတယ်။ ပြီးခဲ့တဲ့ ဖေ ဖော်ဝါရီ ၁၂ ရက်ကဆိုရင် ပြည်တွင်းရွှေဈေး နှုန်းက ကျပ်ရှစ်သိန်းကျော်အထိ မြင့်တက်ခဲ့ ပါတယ်။ ပြည်တွင်းရွှေဈေးနှုန်းက ကမ္ဘာ့ရွှေ ဈေးနှုန်းနဲ့အမေရိကန်ဒေါ်လာလဲလှယ်နှုန်း ထားတွေအပေါ်မူတည်တဲ့အတွက် မြင့်တက် တာဖြစ်တယ်လို့ ရွှေလုပ်ငန်းရှင်အသိုင်းအ ဝိုင်းကတော့ မှတ်ချက်ပေးပါတယ်။
ရွှေလုပ်ငန်းရှင်ဦးကျော်ဝင်းက''ကမ္ဘာ့ ရွှေဈေးကလည်း အတက်အကျများနေတယ်။ ဖေဖော်ဝါရီ ၁၂ ရက်နေ့လယ်ဈေးနှုန်းက ကျပ် ရှစ်သိန်းတစ်ထောင်လောက်ကိုဖြစ်သွားတယ်။ စံချိန်တင်ဈေးနှုန်းလို့ပြောလို့ရတာပေါ့''လို့ ဆိုပါတယ်။
ပြည်တွင်းရွှေဈေးနှုန်းတွေမြင့်တက်လာ တာကတော့ ကမ္ဘာ့ရွှေဈေးနှုန်းမြင့်တက်မှု နဲ့အတူ ပြည်တွင်းနိုင်ငံခြားသုံးငွေလဲလှယ်နှုန်း ထားတွေမြင့်တက်ခဲ့တာကြောင့်လည်းဖြစ် တယ်လို့ ရွှေလုပ်ငန်းရှင်အသိုင်းအဝိုင်းက တော့ မှတ်ချက်ပြုပါတယ်။
တိတ်စိန်ရွှေဆိုင်မှ ဦးဇော်ဇော်အောင်က ''ရွှေဈေးကတော့မငြိမ်ဘူး။ ကမ္ဘာ့ရွှေဈေးရော ဒေါ်လာဈေးပါ အပြောင်းအလဲများနေတဲ့အ တွက် အခုလိုမြင့်တက်သွားတာပါ''လို့ ဆိုပါ တယ်။
လက်ရှိကမ္ဘာ့ရွှေဈေးနှုန်းသည် တစ် အောင်စလျှင် အမေရိကန်ဒေါ်လာ ၁၂၄၀ ပတ်ဝန်းကျင်ရောက်ရှိနေပြီး ယခင် ဖေဖော် ဝါရီလပထမပတ်အတွင်း ကမ္ဘာ့ရွှေတစ်အောင် စလျှင် အမေရိကန်ဒေါ်လာ ၁၂၀၀ ပတ်ဝန်း ကျင်သာရှိခဲ့သဖြင့် ကမ္ဘာ့ရွှေဈေးကွက်အ တွင်းတစ်အောင်စလျှင် အမေရိကန်ဒေါ်လာ ၄၀ နီးပါးမြင့်တက်ခဲ့ပါတယ်။
လက်ရှိမှာတော့ ကမ္ဘာ့ရေနံဈေးနှုန်းတွေ ကတော့ ကျဆင်းနေပြီး ရေနံတစ်စည်ကို ကန် ဒေါ်လာ ၂၀ ဝန်းကျင်အောက်အထိကို ကျ ဆင်းခဲ့ပါတယ်။ အဲဒါကြောင့် ရေနံဈေးနှုန်း တွေကျဆင်းနေတာကို ဖြေရှင်းဖို့အတွက် ရေနံ ထုတ်လုပ်မှုတွေလျှော့ချမယ်လို့ ရေနံထုတ် တဲ့နိုင်ငံတွေကတော့ ဆိုလာကြပါပြီ။
လက်ရှိမှာတော့ ရေနံထုတ်လုပ်မှုကို လျှော့ချဖို့အတွက် ရုရှားနဲ့ဆော်ဒီအာရေဗျ နိုင်ငံတို့ကတော့ နှစ်နိုင်ငံအကြား သဘောတူ ညီချက်တစ်ရပ်ကိုချမှတ်ခဲ့တယ်လို့ဆိုပါတယ်။ အဲဒီသဘောတူညီချက်ကတော့ ဖေဖော်ဝါရီ ၁၆ ရက်က ကာတာနိုင်ငံ ဒိုဟာမြို့မှာ ကျင်းပ ခဲ့တဲ့ ဗင်နီဇွဲလား-ကာတာ-ရုရှား-ဆော်ဒီ နိုင်ငံဝန်ကြီးတွေ တွေ့ဆုံမှုအပြီးမှာ သဘောတူ ညီချက်ဖြစ်တယ်လို့ နိုင်ငံတကာသတင်းမီ ဒီယာတစ်ခုဖြစ်တဲ့ င်္ဗဏ သတင်းဌာနမှာ ဖော်ပြထားပါတယ်။
ရေနံဈေးကွက်ပြန်လည်တည်ငြိမ်လာ စေရေးအတွက် ရေနံထုတ်လုပ်မှုကိုလျှော့ချ တာက အကောင်းဆုံးနည်းလမ်းတစ်ခုဖြစ် တယ်လို့ ဆော်ဒီရေနံဝန်ကြီး အလီအယ်လ် နိုင်မီက ပြောပါတယ်။
လက်ရှိရေနံဈေးနှုန်းတွေကတော့ ရာ ခိုင်နှုန်းအားဖြင့် ရေနံတစ်စည်ကို ၃ ဒသမ ၂ ရာခိုင်နှုန်းအထိကျဆင်းခဲ့ပြီး အမေရိကန် ရေနံဈေးနှုန်းကလည်း ၂ ရာခိုင်နှုန်းအထိ ကျဆင်းခဲ့တယ်လို့ဆိုပါတယ်။ နိုင်ငံတကာ သတင်းမီဒီယာတွေရဲ့ဖော်ပြချက်အရ ရေနံ လျှော့ချထုတ်လုပ်မှုအတွက် ရုရှားနိုင်ငံက သဘောတူညီသလို ဗင်နီဇွဲလားနိုင်ငံကလည်း အသိအမှတ်ပြုခဲ့ပြီး အခြားရေနံထုတ်လုပ် သည့် အီရတ်နိုင်ငံကလည်း ပါဝင်ကူညီရန် အသင့်ရှိတယ်လို့ အီရတ်ရေနံဝန်ကြီးကပြော တယ်လို့ အဆိုပါသတင်းမှာ ဖော်ပြထားပါ တယ်။
ပြည်တွင်းစက်သုံးဆီဈေး
ကမ္ဘာ့ရေနံဈေးနှုန်းကျဆင်းနေသည့်အ တွက် ပြည်တွင်းစက်သုံးဆီဈေးနှုန်းတွေထပ် မံကျဆင်းစေဖို့အတွက် စက်သုံးဆီအသင်းကို တိုက်တွန်းထားပြီး စောင့်ကြည့်ထိန်းသိမ်းကြပ် မတ်မှုများတိုးမြှင့်ဆောင်ရွက်သွားမယ်လို့ စွမ်း အင်ဝန်ကြီးဌာနက ပြီးခဲ့တဲ့ရက်ပိုင်းကပဲ သ တင်းထုတ်ပြန်လိုက်ပါတယ်။
ပြည်ပကနေစက်သုံးဆီတွေကို ပုဂ္ဂလိ ကလုပ်ငန်းရှင်တွေလွတ်လပ်စွာတင်သွင်းဖြန့် ဖြူးရောင်းချခွင့်လိုင်စင်တွေထုတ်ပေးခဲ့ပြီး လက်ရှိစက်သုံးဆီဆိပ်ကမ်းရောက်ဈေးနှုန်းနဲ့ နှိုင်းယှဉ်ရင် ဈေးနှုန်းတွေက ထပ်မံလျှော့ချဖို့ လိုအပ်နေတယ်လို့ စွမ်းအင်ဝန်ကြီးဌာန ပြည်ပ ဆက်ဆံရေးနှင့်သတင်းထုတ်ပြန်ရေးဦးစီးဌာန လက်ထောက်အတွင်းဝန် ဦးမင်းမင်းဦးကဆို ပါတယ်။
ဦးမင်းမင်းဦးက''အခုကမ္ဘာ့ရေနံဈေးနှုန်း များ ကျဆင်းလာမှုအရ ပုဂ္ဂလိကစက်သုံးဆီ အရောင်းဆိုင်များကို စက်သုံးဆီဈေးနှုန်း လျှော့ချရန် ညွှန်ကြားချက်ကြောင့် ရန်ကုန်၊ မန္တလေးမြို့ရှိ စက်သုံးဆီအရောင်းဆိုင်အချို့ မှာ စက်သုံးဆီလက်လီဈေးနှုန်းများကျဆင်း နေပြီဖြစ်ပါတယ်။ ဒါပေမဲ့ လက်ရှိဆိပ်ကမ်း အရောက်ဈေးနှုန်းနှင့်နှိုင်းယှဉ်ပါက ဈေးနှုန်း ထပ်မံလျှော့ချဖို့လိုအပ်ကြောင်း စိစစ်တွေ့ရှိရ တဲ့အတွက် နိုင်ငံတစ်ဝန်းရှိ ပုဂ္ဂလိကစက်သုံးဆီ အရောင်းဆိုင်အများစုရဲ့ လက်လီရောင်းဈေး နှုန်းများအား ဖြစ်သင့်ဖြစ်ထိုက်တဲ့ဈေးနှုန်းအ ထိ ထပ်မံဆက်လက်ကျဆင်းစေရေးလိုအပ် သလို စီမံကြီးကြပ်ဆောင်ရွက်နိုင်ရန် ဏြွှဗ ကို စွမ်းအင်ဝန်ကြီးဌာနက ထပ်မံနှိုးဆော်ထား ပါတယ်''ဟု ဆိုသည်။
စွမ်းအင်ဝန်ကြီးဌာန၊ ရေနံထွက်ပစ္စည်း များတင်သွင်းသယ်ယူချက်လုပ်ဖြန့်ဖြူးခြင်း လုပ်ငန်းများထိန်းသိမ်းကြီးကြပ်ရေးကော်မတီ အနေဖြင့် ပုဂ္ဂလိကလုပ်ငန်းရှင်များအား လွတ် လပ်စွာလုပ်ကိုင်ခွင့်ပြုထားသည့်အပေါ် လို အပ်သည့်စောင့်ကြည့်ထိန်းသိမ်းကြပ်မတ်မှုများ တိုးမြှင့်ဆောင်ရွက်သွားမယ်လို့ နေပြည်တော် ရှိ စွမ်းအင်ဝန်ကြီးဌာနမှာ ဇန်နဝါရီ ၂၉ ရက် က ပြုလုပ်သည့်သတင်းစာရှင်းလင်းပွဲမှာ ပြော ကြားခဲ့တာဖြစ်ပါတယ်။
ရန်ကုန်မြို့ရှိ ပုဂ္ဂလိကစက်သုံးဆီအ ရောင်းဆိုင်အချို့၏လက်လီဈေးနှုန်းတွေအ ဖြစ် ဖေဖော်ဝါရီ ၁၈ ရက်က ဒီဇယ်တစ် လီတာလျှင် ကျပ် ၅၂၀၊ အောက်တိန်း ၉၂ တစ်လီတာလျှင် ကျပ် ၅၃၀၊ အောက်တိန်း ၉၅ တစ်လီတာလျှင် ကျပ် ၆၅၀၊ မန္တလေးတိုင်းဒေသ ကြီးရှိ ပုဂ္ဂလိကစက်သုံးဆီအရောင်းဆိုင်တချို့ တွင် ဒီဇယ်တစ်လီတာလျှင် ကျပ် ၅၇၅၊ အောက် တိန်း ၉၂ တစ်လီတာလျှင် ကျပ် ၅၉၀၊ နေ ပြည်တော်ရှိ ပုဂ္ဂလိကစက်သုံးဆီအရောင်း ဆိုင်တချို့တွင် ဒီဇယ်တစ်လီတာလျှင် ကျပ် ၅၇၀၊ အောက်တိန်း ၉၂ တစ်လီတာလျှင် ကျပ် ၅၇၀၊ အောက်တိန်း ၉၅ တစ်လီတာလျှင် ကျပ် ၇၀၀ ဖြင့် ရောင်းချလျက်ရှိပါတယ်။
ကမ္ဘာ့စီးပွားရေးအတွက် ဒေါ်လာဈေး၊ ရွှေဈေးနဲ့ရေနံဈေးနှုန်းအပြောင်းအလဲတွေက ဈေးကွက်ကို ကမောက်ကမဖြစ်စေသလို ပြည် တွင်းက နိုင်ငံခြားသုံးငွေလဲလှယ်နှုန်းထားတွေ၊ စက်သုံးဆီဈေးနဲ့ ရွှေဈေးနှုန်း အတက်အကျ တွေက ပြည်တွင်းစီးပွားရေးအခြေအနေကို အပြောင်းအလဲဖြစ်ပေါ်စေပါတယ်။
ပြီးခဲ့တဲ့ နှစ်အပိုင်းအခြားကာလတွေတုန်း ကတော့စက်သုံးဆီဈေးနှုန်းတွေ မြင့်တက်လိုက် တာနဲ့ အခြေခံစားကုန်တွေ၊ သယ်ယူပို့ဆောင် ရေးစရိတ်တွေက လိုက်ပါမြင့်တက်ပါတယ်။ ဒေါ်လာဈေးနဲ့ ရွှေဈေးနှုန်းတွေ မြင့်တက် လိုက်တာနဲ့ လူသုံးကုန်ပစ္စည်းတွေကလိုက်ပါ မြင့်တက်ပါတယ်။
အချုပ်ဆိုရရင် ရွှေဈေးနှုန်း၊ ဒေါ်လာ ဈေးနှုန်းနဲ့ စက်သုံးဆီဈေးနှုန်း အတက်အကျ အပြောင်းအလဲကို ပြည်တွင်းစီးပွားရေးက တည်မှီနေတဲ့အတွက် အဆိုပါဈေးနှုန်းတွေ ကို တည်ငြိမ်မှုရှိစေရန် ဆောင်ရွက်သင့်ပါ ကြောင်း ရေးသားတင်ပြလိုက်ပါတယ်။
Read 796 times
Published in အထူးဆောင်းပါး (နိုင်ငံတကာ)
Tagged under
ဒေါ်လာဈေးနှုန်း
မတည်ငြိမ်မှုဂယက်
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook